CELEX: 62017CN0383
Language: fi
Date: 2017-06-26 00:00:00
Title: Asia C-383/17: Kanne 26.6.2017 – Euroopan komissio v. Portugalin tasavalta

21.8.2017   
            
            
               FI
            
            
               Euroopan unionin virallinen lehti
            
            
               C 277/28
            
         Kanne 26.6.2017 – Euroopan komissio v. Portugalin tasavalta
   (Asia C-383/17)
   (2017/C 277/41)
   Oikeudenkäyntikieli: portugali
   
      Asianosaiset
   
   
      Kantaja: Euroopan komissio (asiamiehet: P. Costa de Oliveira ja L. Nicolae)
   
      Vastaaja: Portugalin tasavalta
   
      Vaatimukset
   
   
               —
            
            
               On todettava, että Portugalin tasavalta ei ole noudattanut alusten tarkastamiseen ja katsastamiseen valtuutettuja laitoksia sekä merenkulun viranomaisten asiaan liittyviä toimia koskevista yhteisistä säännöistä ja standardeista 23.4.2009 annetun Euroopan parlamentin ja neuvoston direktiivin 2009/15/EY (1) 9 artiklan 2 kohdan mukaisia velvoitteitaan, koska se ei ole toimittanut komissiolle kertomusta puolestaan toimivien hyväksyttyjen laitosten valvonnan tuloksista.
            
         
               —
            
            
               Portugalin tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kyseisen direktiivin 9 artiklan 2 kohdassa säädetään komission mukaan selkeästi, että kunkin jäsenvaltion on vähintään joka toinen vuosi valvottava puolestaan toimivaa hyväksyttyä laitosta ja toimitettava muille jäsenvaltioille ja komissiolle kertomus tämän valvonnan tuloksista viimeistään 31 päivänä maaliskuuta sitä vuotta seuraavana vuonna, jona valvonta on suoritettu.
   Koska määräaika direktiivin saattamiseksi osaksi kansallista oikeutta päättyi sen 13 artiklan 1 kohdan mukaan 17.6.2011, Portugalin tasavallan olisi komission mukaan pitänyt toimittaa ensimmäinen kertomus viimeistään 31.3.2013 sen mukaan, suorittiko se ensimmäisen valvonnan vuonna 2011 vai 2012.
   Portugalin tasavalta ei ole vielä kesäkuuhun 2017 mennessä toimittanut yhtään kertomusta.
   
      (1)  EUVL 2009, L 131, s. 47